ཕུར་པའི་ལས་བྱང་བཞུགས་
༄༅། །ཧཱུྃ་ཨ་ལ་ལ་ཧོ། ས་མ་ཡ་ཧོཿ ས་མ་ཡ་སྟཱཾ། འཕགས་མཆོག་ཐུགས་རྗེ་
ཅན་གྱི་དུས་ལ་བབ། ཁྱད་པར་བསྟན་པའི་དུས་ལ་བབ། །མཐུ་ཆེན་མཐུ་སྟོབས་
བཅོམ་ལྡན་འདས། །བྱིན་ཆེན་བྱིན་རློབས་བཅོམ་ལྡན་འདས། །དབང་ཆེན་དབང་
བསྐུར་བཅོམ་ལྡན་འདས། །དངོས་གྲུབ་མཆོག་སྩོལ་བཅོམ་ལྡན་འདས། །བདག་
གི་ལས་ཀྱི་འབྲས་བུ་མཆིས་པར་མཛོད། །ཛཿཧཱུྃ་བཾ་ཧོཿ རྡོ་རྗེ་ཁྲོས་པས་ཞེ་སྡང་
གཅོད། །མཚོན་ཆེན་སྔོན་པོ་འབར་བའི་ངང་། །ནམ་མཁའི་དཀྱིལ་ནས་ཐིགས་
པ་ཤར། །སྲོག་གི་སྒོ་རུ་ཤར་བ་དང་། །སྙིང་གི་སྒོ་རུ་བསྒོམ་པར་བྱ། །སྙིང་རྗེས་
བསྒྲལ་བའི་དམ་ཚིག་ནི། །བསད་ཅིང་མནན་པ་མ་ཡིན་ཏེ། །ཕུང་པོ་རྡོ་རྗེས་
གཏམས་བྱས་ནས། །རྣམ་པར་ཤེས་པ་རྡོ་རྗེར་བསྒོམ། །ཨོཾ་བཛྲ་ཀཱི་ལི་ཀཱི་ལ་ཡ་སརྦ་
བིཥྚཱཾ་བྃ་ཧཱུྃ་ཕཊ། ཨོཾ་དཱིབྟ་ཙཀྲ་ཧ་ན་ཧ་ན་ཧཱུྃ་ཕཊ། རྡོ་རྗེ་གཞོན་ནུའི་རིག་འཛིན་
རྣམས། །སྲིད་པ་རྡོ་རྗེ་གྲུབ་མཛོད་ཅིག །སྲིད་པ་རྡོ་རྗེ་ཕུར་པའི་ལྷ། །ཡེ་ཤེས་ཁྲོ་
བོ་གྲུབ་པར་མཛོད། །སངས་རྒྱས་ཀུན་གྱི་ཡེ་ཤེས་སྐུ། །ང་ཉིད་རྡོ་རྗེ་ཆོས་དབྱིངས་
ལས། །འབར་བའི་ཁྲོ་བོ་མི་བཟད་པ། །སྐུ་ཡི་དབྱིབས་སུ་བདག་གྱུར་ཅིག །ཐབས་
ཀྱི་སྤྱོད་པས་འགྲོ་དོན་དུ། །བྱམས་དང་སྙིང་རྗེས་གང་འདུལ་བ། །སངས་རྒྱས་ཕྲིན་
ལས་རྫོགས་མཛད་པ། །དབང་དང་བྱིན་རླབས་འདིར་སྩོལ་ཅིག །ཨོཾ་སརྦ་ཏ་ཐཱ་
ག་ཏ་ཀཱ་ཡ་བཛྲ་སྭ་བྷཱ་ཝ་ཨཱཏྨ་ཀོ྅་ཧཾ། ཨོཾ་སརྦ་ཏ་ཐཱ་ག་ཏ་ཝཱ་ཀ་བཛྲ་སྭ་བྷཱ་ཝ་(༣༦༨)
ཨཱཏྨ་ཀོ྅་ཧཾ། ཨོཾ་སརྦ་ཏ་ཐཱ་ག་ཏ་ཙིཏྟ་བཛྲ་སྭ་བྷཱ་ཝ་ཨཱཏྨ་ཀོ྅་ཧཾ། ཨོཾ་བཛྲ་ཤྲཱི་ཧེ་རུ་
-693-

ས་སྐྱ་བཀའ་འབུམ། ༼པ》རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གསུམ་པ།
ཀ་བཛྲ་ཀྲོ་དྷེ་ཤྭ་རི་སྟཱཾ། ཨོཾ་བུདྡྷ་ཤྲཱི་ཧེ་རུ་ཀ་བུདྡྷ་ཀྲོ་དྷེ་ཤྭ་རི་སྟཱཾ། ཨོཾ་རཏྣ་ཤྲཱི་ཧེ་རུ་
ཀ་རཏྣ་ཀྲོ་དྷེ་ཤྭ་རི་སྟཱཾ། ཨོཾ་པདྨ་ཤྲཱི་ཧེ་རུ་ཀ་པདྨ་ཀྲོ་དྷེ་ཤྭ་རི་སྟཱཾ། ཨོཾ་ཀརྨ་ཤྲཱི་ཧེ་རུ་
ཀ་ཀརྨ་ཀྲོ་དྷེ་ཤྭ་རི་སྟེ། ཨོཾ་བཛྲ་ཀྲོ་དྷེ་ཧཱུྃ་ཀཱ་ར་ཧཱུྃ་གརྫ་གརྫ་ཧཱུྃ། ཨོཾ་བཛྲ་ཀྲོ་དྷེ་ཏི་
ཤ་བྱ་ཧཱུྃ་ཕཊ། བཛྲ་ཨུ་ཡ་ཀ་མུ་ཁ་ཧེ། བཛྲ་ཨུ་ཤི་ཀ་མུ་ཁ་ཧེ། ཨོཾ་བཛྲ་ཀྲོ་དྷ་བི་
ཛ་ཡ་ཧཱུྃ། ཧ་ན་ཧ་ན་ཧཱུྃ་ཕཊ། ཨོཾ་བཛྲ་ཀྲོ་དྷ་ལ་སྱ་ཀེ་ཧཱུྃ་ཕཊ། བཛྲ་བྱཱ་གྀ་མུ་ཁ་
ཧེ། བཛྲ་ཏྲ་ཏ་མུ་ཁ་ཧེ། ཨོཾ་བཛྲ་ཀྲོ་དྷ་ནཱི་ལ་དཎྜ་ཧཱུྃ་ད་ཧ་ད་ཧ་ཧཱུྃ་ཕཊ། ཨོཾ་བཛྲ་
ཀྲོ་དྷ་ཏྲ་ཏེ་ཧཱུྃ་ཕཊ། བཛྲ་ཙ་མ་ར་མུ་ཁ་ཧེ། བཛྲ་ཏྲ་ན་མུ་ཁ་ཧེ། ཨོཾ་བཛྲ་ཀྲོ་དྷ་ཡ་
མཱནྟ་ཀ་ཧཱུྃ་པ་ཙ་པ་ཙ་ཧཱུྃ་ཕཊ། ཨོཾ་བཛྲ་ཀྲོ་དྷ་་ྨ་ན་པ་ཏི་ཧཱུྃ་ཕཊ། བཛྲ་ཧ་རི་ཀ་མུ་
ཁ་ཧེ་བཛྲ་ཨུ་ལཱུ་ཀ་མུ་ཁ་ཧེ། ཨོཾ་བཛྲ་ཨཱརྱ་ཨ་ཙ་ལ་ཧཱུྃ་བནྡྷ་བནྡྷ་ཧཱུྃ་ཕཊ། ཨོཾ་བཛྲ་ཀྲོ་
དྷི་མུ་ལ་ཧ་ཧཱུྃ་ཕཊ། བཛྲ་བྱཱ་གྀ་མུ་ཁ་ཧེ། ཨོྃ་བཛྲ་ཀྲོ་དྷ་ཡ་གྲྀ་ཝ་ཧཱུྃ། ཧུ་ལུ་ཧུ་ལུ་ཧཱུྃ་
ཕཊ། བཛྲ་ཀྲོ་དྷ་ཛཱ་ཏི་ཧཱུྃ་ཕཊ། བཛྲ་ཛྭ་ལ་མུ་ཁ་ཧེ། བཛྲ་པཀྵི་ཏ་མུ་ཁ་ཧེ། ཨོཾ་
བཛྲ་ཀྲོ་དྷ་ཨ་པ་རཱ་ཛི་ཏ་ཧཱུྃ་ཏི་ཧཱུྃ་ཕཊ། ཨོཾ་བཛྲ་ཀྲོ་དྷ་ཤ་ཡ་ཏི་ཧཱུྃ་ཕཊ་བཛྲ་བཛེ་ཙ་
ཏ་མུ་ཁ་ཧེ། ཨོཾ་བཛྲ་ཀྲོ་དྷ་ཨ་མྲྀ་ཏ་ཀུཎྜ་ལི་ཧཱུྃ། ཚིནྡྷ་ཚིནྡྷ་ཧཱུྃ་ཕཊ། ཨོཾ་བཛྲ་ཀྲོ་དྷ་
བཱ་ཡ་བེ་ཧཱུྃ་ཕཊ། བཛྲ་སི་ཧ་མུ་ཁ་ཧེ། བཛྲ་ཏི་ཏི་ལ་མུ་ཁ་ཧེ། ཨོཾ་བཛྲ་ཀྲོ་དྷ་ཏྲཻ་
ལོ་ཀྱ་བི་ཛ་ཡ་ཧཱུྃ། བྷིནྡྷ་བྷིནྡྷ་ཧཱུྃ་ཕཊ། ཨོཾ་བཛྲ་ཀྲོ་དྷ་ཡ་ཧཱུྃ་ཕཊ། བཛྲ་ཏ་ཤ་མུ་ཁ་
ཧེ། བཛྲ་ན་ཀུ་ལ་མུ་ཁ་ཧེ། ཨོཾ་བཛྲ་ཀྲོ་དྷ་མ་ཧཱ་བ་ལ་ཧཱུྃ་སྤོ་ཊ་སྤོ་ཊ་ཧཱུྃ་ཕཊ། ཨོཾ་
བཛྲ་ཀྲོ་དྷ་ཙུནྡ་མུ་ནེ་ཧཱུྃ་ཕཊ། བཛྲ་རིག་ཤི་ཀ་མུ་ཁ་ཧེ།
ནས་ཧ་བརྒྱད་ཧེ་བརྒྱད་ཕཊ་བྷོ་ཉི་ཤུ་རྩ་བརྒྱད་བརྗོད་དོ།།
བཛྲ་སི་ཀ་མུ་ཁ་ཧེ། དེ་
།།
སྐྱེ་མེད་རྣམ་དག་ཆོས་ཀྱི་དབྱིངས་ཉིད་ལས། །སྐྱེ་བའི་ཆོ་འཕྲུལ་འཇིགས་པའི་
སྐུར་སྟོན་པ། །ཕྱོགས་བཅུའི་རྒྱལ་བ་ཡབ་ཡུམ་མ་ལུས་ཀུན། །སངས་རྒྱས་འདུས་
པའི་སྲས་པོ་བཛྲ་ཀཱི་ལ་ཡ། །ཞེ་སྡང་བདུད་འདུལ་ཁྲོ་བོའི་རྒྱལ་པོ་དབྱིངས་ནས་
-694-

ཕུར་པའི་ལས་བྱང༌།
བཞེངས། །རྡོ་རྗེ་སྲིན་པོ་ཕུར་བུ་བསྒྲུབ་པའི་ཕྱིར། །མཐིང་ནག་གྲུ་གསུམ་འབར་
བའི་གནས་འདིར་གཤེགས། །བཛྲ་ཀཱི་ལ་ཡ་ཛཿཤར་ཕྱོགས་སྨུག་ནག་གྲུ་གསུམ་འབར་
བའི་དཀྱིལ་འཁོར་ནས། །བུདྡྷ་འདུས་པའི་སྲས་མཆོག་ཀཱི་ལ་ཡ། །གཏི་མུག་བདུད་
འདུལ་ཁྲོ་བོའི་རྒྱལ་པོ་དབྱིངས་ནས་བཞེངས། །རྡོ་རྗེ་སྲིན་པོ་ཕུར་བུ་བསྒྲུབ་པའི་
ཕྱིར། །མཐིང་ནག་གྲུ་གསུམ་འབར་བའི་གནས་འདིར་གཤེགས། །བུདྡྷ་ཀཱི་ལ་ཡ་
ཛཿ ལྷོ་ཕྱོགས་སེར་ནག་གྲུ་གསུམ་འབར་བའི་དཀྱིལ་འཁོར་ནས། །རིན་ཆེན་འདུས་
པའི་སྲས་མཆོག་ཀཱི་ལ་ཡ། །ང་རྒྱལ་བདུད་འདུལ་ཁྲོ་བོའི་རྒྱལ་པོ་དབྱིངས་ནས་
བཞེངས། །རྡོ་རྗེ་སྲིན་པོ་ཕུར་བུ་བསྒྲུབ་པའི་ཕྱིར། །མཐིང་ནག་གྲུ་གསུམ་འབར་
བའི་གནས་འདིར་གཤེགས། །རཏྣ་ཀཱི་ལ་ཡ་ཛཿནུབ་ཕྱོགས་དམར་ནག་གྲུ་གསུམ་
འབར་བའི་དཀྱིལ་འཁོར་ནས། །པདྨ་འདུས་པའི་སྲས་མཆོག་ཀཱི་ལ་ཡ། །འདོད་
ཆགས་བདུད་འདུལ་ཁྲོ་བོའི་རྒྱལ་པོ་དབྱིངས་ནས་བཞེངས། །རྡོ་རྗེ་སྲིན་པོ་ཕུར་བུ་
བསྒྲུབ་པའི་ཕྱིར། །མཐིང་ནག་གྲུ་གསུམ་འབར་བའི་གནས་འདིར་གཤེགས། །པདྨ་
ཀཱི་ལ་ཡ་ཛཿབྱང་ཕྱོགས་ལྗང་ནག་གྲུ་གསུམ་འབར་བའི་དཀྱིལ་འཁོར་ནས། །ཀརྨ་
འདུས་པའི་སྲས་མཆོག་ཀཱི་ལ་ཡ། །ཕྲག་དོག་བདུད་འདུལ་ཁྲོ་བོའི་རྒྱལ་པོ་དབྱིངས་
ནས་བཞེངས། །རྡོ་རྗེ་སྲིན་པོ་ཕུར་བུ་བསྒྲུབ་པའི་ཕྱིར། །མཐིང་ནག་གྲུ་གསུམ་འབར་
བའི་གནས་འདིར་གཤེགས། །ཀརྨ་ཀཱི་ལ་ཡ་ཛཿདཱིབ་ཏ་ཙཀྲ་ཕུར་བུའི་ལྷ། །དམར་
པོ་གཅེར་བུ་རལ་པ་ཅན། །སྐུ་སྟོད་(༣༦༩)ཁྲོ་བོ་ཆེན་པོ་ལ། །ཞལ་གསུམ་ཕྱག་ཀྱང་
དྲུག་པ་སྟེ། །རལ་གྲིའི་སྐྲ་ལ་ཕུར་བུའི་སོ། །ལྟེ་བ་མན་ཆད་སྐུ་ཡི་ཆ་རྣམས་
ནི། །ཨུཏྤལ་སྔོན་པོའི་འདབ་མ་འདྲ། །འབར་བའི་ཕྲེང་བ་འཁྲུགས་པའི་
འོད། །ལྕགས་ཀྱི་ཕུར་པ་ཟུར་གསུམ་པ། །དྲག་པོ་གྱུར་པའི་ཕུར་བུ་སྟེ། །བཏབ་
ན་ལྷ་ཡང་བརླག་འགྱུར་ཏེ། །གནོད་བྱེད་བགེགས་ལ་སྨོས་ཅི་དགོས། །ཨོཾ་བཛྲ་ཀཱི་
-695-

ས་སྐྱ་བཀའ་འབུམ། ༼ཕ》རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གསུམ་པ།
ལ་ཡ་སརྦ་བིཥྚཱཾ་བཾ་ཧཱུྃ་ཕཊ། ཧཱུྃ་མཛད་ལ་སོགས་ཡེ་ཤེས་ཁྲོ་བོ་བཅུ། །གདུག་པའི་
འཁོར་ཚོགས་མ་ལུས་ཀུན་འདུལ་བ། །རྡོ་རྗེ་སྲིན་པོ་ཕུར་པ་བསྒྲུབ་པའི་
ཕྱིར། །བཞེངས་ཤིག་བཞེངས་ཤིག་ཆོས་ཀྱི་དབྱིངས་ནས་བཞེངས། །ཏ་ཀྲྀ་ཏ་ཁྲོ་
རྒྱལ་གདུག་པ་འདུལ་ལ་སོགས། །ཧཱུྃ་དང་ཕཊ་ཀྱིས་ཕྱོགས་སྐྱོང་ཞབས་ཀྱིས་
མནན། །འཇིགས་བྱེད་ཆེན་པོ་ཁྲོ་རྒྱལ་ཡབ་ཡུམ་བཅས། །སྲིད་པའི་ཕུར་བུ་བསྒྲུབ་
ཕྱིར་གཤེགས་སུ་གསོལ། །སྲིད་པའི་ཕུར་བུ་བསྒྲུབ་པ་དང༌། །དབང་དང་དངོས་
གྲུབ་བླང་བའི་ཕྱིར། །དམིགས་མེད་མཁའ་དབྱིངས་དག་པ་ནས། །ཡེ་ཤེས་ཁྲོ་བོ་
གཤེགས་སུ་གསོལ། །ཨོཾ་ཨེ་དྱེ་ཧི་བྷ་ག་ཝཱན། མ་ཧཱ་ཀཱ་རུ་ཎི་ཀ་དྲྀ་ཤྱ་ཧོཿ ས་མ་ཡ་
ཧོཿ ས་མ་ཡ་སྟྭ། ཛཿཧཱུྃ་བཾ་ཧོཿ པྲ་བེ་ཤ་ཡ་ཕཊ། ཨ་ཝེ་ཤ་ཡ་ཨ། ཡེ་ཤེས་ཁྲོ་རྒྱལ་
གཤེགས་ནས་ཀྱང༌། །རྟགས་དང་མཚན་མ་བསྟན་པ་དང་། །ཀཱི་ལ་ཡ་ཡི་དངོས་
གྲུབ་སྩོལ། །ཁྲོ་རྒྱལ་འདུས་པའི་སྲས་མཆོག་ཀཱི་ལ་ཡ། །ཐུགས་རྗེ་ངང་ཉིད་ཞི་བའི་
སྐུ་ལ་ཕྱག་འཚལ་ལོ། །སྐྱེ་མེད་དབྱིངས་ནས་སྤྲུལ་པའི་སྐུ་བྱུང་བ། །འཇིགས་བྱེད་
རྔམ་སྟབས་ཁྲོ་བོའི་ཚུལ་དུ་སྟོན། །ཁྲོ་རྒྱལ་སྐུ་ལ་གཉིས་མེད་ལྷུན་སྦྱོར་བ། །འཁོར་
ལོ་རྒྱས་འདེབས་མ་ལ་ཕྱག་འཚལ་ལོ། །མ་གཡོས་ཆོས་མཆོག་སྐུ་གསུང་ཐུགས་ཀྱི་
བདག : །སྡུག་བསྔལ་ལོག་པར་འཁྱམ་པའི་སེམས་ཅན་རྣམས། །ཐུགས་རྗེ་དབྱེར་
མེད་དབྱིངས་སུ་སྡུད་མཛད་པ། །སྤྲུལ་པའི་ཁྲོ་བོ་རྣམས་ལ་ཕྱག་འཚལ་ལོ། །ཁྲོ་མོ་
དབང་ཕྱུག་སྐུ་ལ་ཉེར་གནས་པ། །ཐབས་དང་ཤེས་རབ་འབྲེལ་བའི་དཀྱིལ་འཁོར་
ནས། །མཁའ་འགྲོ་མི་བཟད་འབར་བའི་སྤྲིན་འཕྲོ་བ། །གདུག་པ་འདུལ་མཛད་དེ་
ལ་ཕྱག་འཚལ་ལོ། །ནམ་མཁའི་ལུས་ཅན་གར་ཡང་ཐོགས་མེད་ཅིང༌། །འདོད་དགུར་
སྒྱུར་བའི་གཟུགས་ཅན་འཕྲུལ་མོ་ཆེ། །མ་སྲིང་བྱམས་པའི་ཚུལ་དུ་གྲོགས་མཛད་
མ། ། ཕྱི་ནང་མཁའ་འགྲོའི་ཚོགས་ལ་ཕྱག་འཚལ་ལོ། །ཨ་ཏི་པུ་ཧོ་པྲ་ཏི་པུ་ཧོ། །བདེ་
- 696

ཕུར་པའི་ལས་བྱང་།
བར་གཤེགས་པ་ཁྱེད་ཅི་འདྲ། །དེ་འདྲ་ཁོ་ནར་བདག་གྱུར་ཅིག །སྤྱོད་པ་རྨད་བྱུང་ .
བསམ་ཡས་པ། །འགྲོ་ལ་ཕན་ཕྱིར་བདག་གིས་ཀྱང་། །བྱང་ཆུབ་སེམས་མཆོག་དམ་
པ་དང༌་། ། །སྐུ་གསུང་ཐུགས་ཀྱི་ཕྱག་རྒྱ་འདི། །སྲོག་གི་ཕྱིར་ཡང་མི་གཏང་ན། །རྡོ་
རྗེ་རྒྱལ་པོས་བྱིན་གྱིས་རློབས། །དུས་ངན་ཐ་མའི་འཇིག་རྟེན་འདིར། །སངས་རྒྱས་
མཛད་དཀའ་བདག་གིས་བགྱི། །བྱང་ཆུབ་སྤྱད་དཀའ་བདག་གིས་སྤྱད། །རྡོ་རྗེ་
རྣལ་འབྱོར་དཀྱིལ་འཁོར་འདིར། །བདག་ཅག་བསམ་པ་འགྲུབ་གྱུར་ཅིག །ཛཿཧཱུྃ་
བྃ་ཧོཿ དཔའ་བོ་སྒེག་པ་འཇིགས་སུ་རུང་བ་དང་། །དགོད་དང་གཤེ་དང་འཇིགས་
སུ་རུང་བ་དང་། །སྙིང་རྗེ་རྔམ་དང་ཞི་བ་ལ་སོགས་པ། །སྐུ་ཡི་དངོས་པོ་ཤིན་ཏུ་
བཟང་པོ་ཡིས། །བདུད་བཞི་རྟག་ཏུ་འཇོམས་པས་དཔའ་དཔའ་འདྲ། །རྒྱན་དང་
ཆ་ལུགས་ལྡན་པས་སྒེག་སྒེག་འདྲ། །སྐུ་ཆེ་ཡན་ལག་རགས་པས་འཇིགས་འཇིགས་
འདྲ། །ཞལ་གཡས་དཀར་ལ་བཞད་པས་དགོད་དགོད་འདྲ། །ཞལ་གཡོན་དམར་
ལ་གདངས་པས་གཤེ་གཤེ་འདྲ། །ཞལ་དབུས་(༣༧༠ )མཐིང་ལ་རྔམ་པས་ཁྲོ་ཁྲོ་
འདྲ། །རྒྱུད་དྲུག་ཐུགས་རྗེས་འཛིན་པས་སྙིང་རྗེ་ཆེ་ཆེ་འདྲ། །གདུག་པ་ཞལ་དུ་
འདྲེན་པས་རྔམ་རྔམ་འདྲ། །དེ་འདྲ་ཁྲོ་བོ་འཇིགས་པའི་སྐུར་བསྟན་ཡང་། །ཆོས་
སྐུ་མཚན་མ་མེད་པས་ཞི་ཞི་འདྲ། །རྡོ་རྗེ་རྩེ་དགུས་ས་དགུའི་རྟོག་པ་འཇོམས། །རྡོ་
རྗེ་རྩེ་ལྔས་རྒྱུད་ལྔ་རབ་ཏུ་སྒྲོལ། །ཡེ་ཤེས་མེ་དཔུང་འབར་བས་ཉོན་མོངས་སྲེག་པར་
བྱེད། །ཁ་ཊཱཾ་རྩེ་གསུམ་དུག་གསུམ་རྩད་ནས་གཅོད། །རི་རབ་ཕུར་བུས་ཁམས་གསུམ་
དབང་དུ་སྡུད། ། དེ་འདྲའི་ཁྲོ་བོ་འཇིགས་སྐུར་གཤེགས་ནས་ཀྱང༌། །བཛྲ་ཀཱི་ལ་ཡ་
ཡི་དངོས་གྲུབ་སྩོལ། །ཞེས་བསྟོད་དོ། །ཨོཾ་ཤྲཱི་བཛྲ་མུངྒ་ར་ཤ་ཡ་ན་མཿ ཨོཾ་ཤྲཱི་བཛྲ་
རཱ་ག་ས་མ་ཡ་ན་མཿཨོཾ་ཤྲཱི་བཛྲ་ཁ་ཊཱཾ་ག་པྲ་ཛྭ་ལ་ཡ་ན་མཿ ཨོཾ་ཤྲཱི་བཛྲ་གྷཎྜེ་ཙ་ལ་ཡ་
ན་མཿཧཱུྃ་མཛད་སྒྲ་འབྱིན་ཕག་དང་རྨིགས་བུའི་མགོ། །རྣམ་རྒྱལ་སྙེམས་མ་སྟག་
697-

ས་སྐྱ་བཀའ་འབུམ། ༼ཕ》རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གསུམ་པ།
དང་བྱ་རྒོད་མགོ། །དབྱུག་སྔོན་སྡེར་མོ་གཡག་དང་བྱ་རོག་མགོ། །གཤིན་རྗེ་དུར་
ཁྲོད་ཤ་བ་འུག་པའི་མགོ། །མི་གཡོ་གཏུན་ཁུང་གཟིག་དང་ཁྭ་དའི་མགོ། །རྟ་མགྲིན་
གཏུམ་མོ་བྱི་ལ་པུ་ཤུད་མགོ། །གཞན་གྱིས་མི་ཐུབ་མདའ་སྙེམ་སྤྱང་ཀི་ཁྲ་ཡི་
མགོ། །བདུད་རྩི་རླུང་འབྱིན་སེང་གེ་ཕ་ཝང་མགོ། །ཁམས་གསུམ་གསོད་མ་དྲེད་
དང་སྲེ་མོ